section_heading: Vlast
paragraph_text: Nakon što je dvije godine strpljivo čekao odgovor, koji nije stizao, Tevodros se toliko iznervirao da je zatočio konzula Camerona i sve zatečene britanske građane po Etiopiji, ali i brojne druge Europljane. Nadao se da će tako konačno privući Viktorijinu pozornost. Međutim svojim postupkom privukao je jedino pozornost novinara koji su ga stali ocrnjivati i prikazivati kao divljaka.